Citheronia

* se systematisk inndeling

Citheronia er en slekt av sommerfugler som hører til familien påfuglspinnere (Saturniidae).

Utseende 
Store til meget store (vingespenn opptil 150 millimeter), kraftige påfuglspinnere med avrundede vinger. Hunnene er noe større og tyngre enn hannene og har bredere vinger, ellers er forskjellen mellom kjønnene moderat i denne slekten. Vingene er grå-brune til svarte, noen ganger med et rødlig skjær, vingeårene er mer eller mindre oransjerøde. Forvingen har gjerne noen lyse, hvite eller kremfargede, flekker. Kroppen er kledt med rødlige hår, thorax med noen hvite flekker og lengdestriper, bakkroppen med smale, hvite tverrbånd. Larvene er grønnlige, med lange, piggete, hornlignende utvekster som gir dem et noe grotesk utseende.

Levevis 
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse 
Slekten er utbredt fra Canada i nord til Argentina i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Ceratocampinae – 15 slekter, Amerika
 Slekten Citheronia Hübner, 1819
 Citheronia andina (Lemaire, 1971) — Ecuador
 Citheronia aroa (Schaus, 1896) — Ecuador
 Citheronia azteca (Schaus, 1896) — Mexico og Guatemala
 Citheronia beledonon (Dyar, 1912) — Mexico
 Citheronia bellavista (Draudt, 1930) — Ecuador
 Citheronia brissotii (Boisduval, 1868)
 Citheronia equatorialis Bouvier, 1927 — Ecuador
 Citheronia hamifera (Rothschild, 1907) — Ecuador
 Citheronia johnsoni Schaus, 1928
 Citheronia laocoon (Cramer, 1777)
 Citheronia lichyi Lemaire, 1971
 Citheronia lobesis (Rothschild, 1907) — Mexico
 Citheronia maureillei Wolfe & Herbin, 2002
 Citheronia mexicana (Grote & Robinson, 1867) — Mexico
 Citheronia phoronea (Cramer, 1779)
 Citheronia pseudomexicana (Lemaire, 1974) — Mexico
 kongespinner, Citheronia regalis (Fabricius, 1793)  — USA
 Citheronia sepulcralis (Grote & Robinson, 1865) — U.S.
 Citheronia splendens (Druce, 1886) — USA, Mexico
 Citheronia vogleri (Weyenbergh, 1881)
 Citheronia volcan Lemaire, 1982

Kilder 
 Markku Savela's Lepidoptera and some other life forms: Sjekkliste over artene. Hentet 9.11. 2012.

Eksterne lenker 
 
 Saturniidae Web - Citheronia. Med bilder av de fleste artene 

Påfuglspinnere
Sommerfugler formelt beskrevet i 1819
Dyr formelt beskrevet av Jacob Hübner